钦定古今图书集成/明伦汇编/闺媛典/第239卷 > 魏文粹妻危氏〈妹附〉
## 钦定古今图书集成/明伦汇编/闺媛典/第239卷 > 魏文粹妻危氏〈妹附〉

按《沂州志》：“危氏年十九适魏文粹。文粹早亡，无子女，
氏矢志守节事姑。姑疾，祷于神，许终身食素衣单以
赎。免姑疾，姑遂愈，至八十馀乃没。氏祭葬如礼。垂老
无依，归依母家。其妹适孙光宿，年二十二而寡，亦无
子女苦守事孀姑孝养历四十年，生死罔不尽礼。老
无所归，亦回母家。与姊同屋而居，共釜而食，姊妹相”
依，以终天年，乡里怜之。